**Общинска избирателна комисия - Добричка**

**ПРОТОКОЛ**

**№ 31**

**Добричка, 29.01.2020 г.**

Днес 29.01.2020г. от 17:30 часа в заседателната зала на ОИК-Добричка в сградата на Община Добричка се проведе заседание на ОИК – Добричка.

На заседанието присъстваха: Диана Далакманска- председател, Татяна Радоева- зам.- председател, Иван Мирчев – зам.-председател, Сюзан Рамис-секретар, Веселина Николова – член, Галина Пенчева – член, Мария Добрева – член, Светослав Узунов – член, Георги Славов – член, Веселин Василев – член,Теодора Пейчева-член, Живко Желязков-член.

Отсъстват – Анита Атанасова – член.

Председателят предложи заседанието да премине при следния дневен ред:

1. Разглеждане на постъпило писмо от ЦИК;
2. Разглеждане на постъпил сигнал
3. Разни.

По точка първа от дневния ред председателят уведоми ОИК, че по ел.поща е постъпило писмо от ЦИК с рег. № МИ-15-68/28.01.2020г., с което по компетентност е препратено до ОИК-Добричка запитване от кмета на община Добричка с рег. № ИзхК-214/23.01.2020г., което по своята същност ОИК приема за сигнал. По същество запитването е налице ли е несъвместимост по см. на чл.30, ал.4, т.4 ЗМСМА спрямо действащ общински съветник.

По точка втора от дневния ред председателят уведоми ОИК, че е постъпил сигнал от гражданин с рег. №МИ-01-275/29.01.20г., с който се твърди наличие на несъвместимост за Веселина Василева -общински съветник от Добрички общински съвет, гр.Добрич.

Тъй като се касае за обстоятелства еднозначни в двете преписки, то обсъждането им бе подложено на съвместно разглеждане.

Иван Мирчев и Галина Пенчева заявиха, че съгласно разпоредбите на ИК, ОИК не разполага с правомощия да изразява становища по прилагане на правни норми, още по-малко такива, които предопределят фактически и правни основания за издаване на индивидуален административен акт. Тълкуването на правните норми е в правомощията на други органи като действията на ОИК са само в посока на тяхното правилно и законосъобразно прилагане.

Диана Далакманска, Светослав Узунов, Веселина Митева и Теодора Пейчева предложиха преди да се приеме решение за прекратяване на правомощията на общински съветник, да се изискат документи от община Добричка, с които да се установи наличие или липса на несъвместимост за общинския съветник Веселина Василева.

След приключване на дебатите ОИК и съгласно чл. 30, ал.7 ЗМСМА вр. с чл.87, ал.1, т.1 и т.22 ИК, ОИК-Добричка

**РЕШИ:**

1.Оставя без уважение искането на кмета на община Добричка за изразяване на становище по тълкуване на разпоредби от ЗМСМА.

1. Задължава кмета на община Добричка в тридневен срок да представи в ОИК-Добричка заверени копия от следните документи:

-длъжностно и поименно щатно разписание на общинска администрация при община Добричка към 08.12.2019г. и след 09.12.2019г.

- трудов договор на служителя , назначен на длъжност „АФО“ в кметство с.Ловчанци.

- трудов договор на Веселина Ганчева Василева.

1. Задължава председателя на Добрички общински съвет, гр. Добрич да представи заверено копие от подадена декларация по чл.35, ал.1, т.1 ЗПКОНПИ от Веселина Ганчева Василева в качеството й на общински съветник.
2. Да се изиска от ТД на НАП- Варна, офис Добрич заверено копие на регистриран трудов договор на Веселина Ганчева Василева.

Решението на ОИК-Добричка може да бъде оспорено пред ЦИК в тридневен срок по реда на чл.88, ал.1 ИК.

С поименно гласуване „ за“ – 12, „ против“ – няма, решението се приема.

**„За“** - Диана Илиева Далакманска- председател, Татяна Радоева - зам.- председател, Иван Мирчев – зам.-председател, Сюзан Рамис-секретар, Веселина Николова – член, Галина Пенчева – член, Веселин Василев – член, Мария Добрева – член, Светослав Узунов – член, Живко Желязков – член, Теодора Пейчева – член, Георги Славов – член

 **„Против“** – няма

Отсъстват – Анита Атанасова – член.

**По т.3** от дневния ред комисията обсъди организационни въпроси по работата си.

Изразено бе становище от членовете на ОИК, че организационно-техническата работа на Комисията се възпрепятства от общинската администрация, липсва технически изправна техника – компютър, принтер, копир, скенер, мобилна телефонна връзка с член на ОИК. Председателя на ОИК уведоми членовете, че след приключване на изборите всички мобилни карти и апарати са били върнати в общината с приемо-предавателен протокол.Членовете на ОИК задължиха председателя на ОИК да уведоми ЦИК за организационно-техническите проблеми, свързани с работата на Комисията. Потърсено бе съдействие от кмета на общината, но поради края на работното време, такава не бе осъществена.

Поради изчерпване на дневния ред, заседанието беше закрито в 19:45 часа.

**Председател:**

*Диана Далакманска*

**Секретар:**

*Сюзан Рамис*